31992D0245
L 124/42
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 14 април 1992 година
относно ветеринарно-санитарните условия и ветеринарното сертифициране при вноса на месни продукти от Тунис и за изменение на Решение 79/542/ЕИО на Съвета и Решение 91/449/ЕИО на Комисията
(92/245/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на живи животни от рода на едрия рогат добитък, свине, овце и кози, както и на прясно месо или месни продукти от трети страни (1), последно изменена с Регламент (ЕИО) № 3763/91 (2), и по-специално член 21а и член 22 от нея,
като има предвид, че Решение 79/542/ЕИО на Съвета (3), последно изменено с Решение 92/162/ЕИО на Комисията (4), съдържа списък на трети страни, от които държавите-членки разрешават вноса на животни от рода на едрия рогат добитък, свине, еднокопитни животни, както и на прясно месо и месни продукти; като има предвид, че този списък беше допълнен с Решение 91/361/ЕИО на Комисията (5) чрез добавянето, inter alia, на Тунис за целите на разрешаването на внос на месни продукти, които са били обработени в херметически запечатани контейнери до стойност F0 от три или повече;
като има предвид, че Решение 91/449/ЕИО на Комисията (6), последно изменено с Решение 91/244/ЕИО (7), определя образците на здравните сертификати, необходими при вноса на месни продукти от трети страни;
като има предвид, че в резултат на ветеринарна мисия на Общността става ясно, че независимо от здравното състояние на животните, територията на Тунис разполага с достатъчно добре структурирани и организирани ветеринарни служби; като има предвид, че производството на някои топлинно обработени месни продукти, от гледна точка на техния износ за Общността, ще бъде наблюдавано от официален ветеринарен лекар, определен от отдела за ветеринарните служби;
като има предвид, че ветеринарно-санитарните условия и ветеринарното сертифициране трябва да бъдат адаптирани в съответствие със здравното състояние на животните на въпросната трета страна;
като има предвид, че мерките, предвидени в настоящото решение са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Държавите-членки разрешават вноса от Тунис на месни продукти, които са били подложени:
-
или на топлинна обработка в херметически запечатани контейнери до стойност F0 от три или повече,
-
или на топлинна обработка, при която е била достигната температура в центъра от най-малко 80 °С.
2. Държавите-членки не разрешават внос от Тунис на месни продукти, различни от местните продукти, както са посочени в параграф 1.
Член 2
1. Решение 79/542/ЕИО се изменя, както следва:
а)
в приложението в колоната „Специални забележки“, отнасяща се до месни продукти, след цифрата „(3)“ се добавя цифрата „(4)“ на реда, съответстващ на Тунис;
б)
в края на списъка на страните, в бележката под линия „Специални забележки“ се добавя последно изречение със следния текст:
„(4)
Независимо от ограниченията, посочени в горния списък, разрешават се месни продукти, които са били подложени на топлинна обработка, при която е била достигната температура в центъра от най-малко 80 °С.“
2. В част II на приложение В към Решение 91/449/ЕИО , списъкът на страните, одобрени да използват образеца на здравен сертификат, с настоящото решение се изменя чрез добавянето на следната страна:
„Тунис.“
Член 3
Адресати на настоящото решение са държавите-членки.
Съставено в Брюксел на 14 април 1992 година.